PTG วอลุ่มแน่น-บวก2% หลังกฟผ.เตรียมรับซื้อปาล์มเพิ่ม หนุนราคา B100 สดใส
PTG วอลุ่มแน่น-บวก2% หลังกฟผ.เตรียมรับซื้อปาล์มเพิ่มหนุนราคา B100 สดใส-แนะซื้อเป้า24.75บ.
PTG วอลุ่มแน่น-บวก2% หลังกฟผ.เตรียมรับซื้อปาล์มเพิ่มหนุนราคา B100 สดใส
30 ก.ย. 2562

ผู้สื่อข่าวรายงานว่า บริษัท พีทีจี เอ็นเนอยี จำกัด (มหาชน) หรือ PTG ณ เวลา 11.121น. อยู่ที่ระดับ 18.10 บาท บวก 0.30 บาท หรือ 1.69% ด้วยมูลค่าซื้อขาย 142.09 ล้านบาท

บล.เคทีบี (ประเทศไทย) ระบุว่า รัฐมนตรีว่าการกระทรวงพลังงาน เปิดเผยถึงความคืบหน้ามาตรการยกระดับราคาน้ำมันปาล์ม ภายใต้มติคณะรัฐมนตรีในช่วงที่ผ่านมา มอบให้ทางการไฟฟ้าฝ่ายผลิตแห่งประเทศไทย (กฟผ.) จัดซื้อน้ำมันปาล์มดิบรวมทั้งสิ้น 200,000 ตัน เพื่อใช้ผลิตกระแสไฟฟ้า ซึ่งที่ผ่านมาทาง กฟผ.ได้จัดซื้อเสร็จสิ้นไปแล้ว 66,250 ตัน และ มติครม.เมื่อวันที่ 27 สิงหาคม 2019 ได้เห็นชอบให้กฟผ.มีการซื้อน้ำมันปาล์มดิบส่วนที่เหลืออีก 133,750 ตัน สามารถพยุงราคาในช่วงที่ปริมาณผลผลิตที่ออกสู่ตลาดเป็นจำนวนมากทันต่อสถานการณ์ ให้แล้วเสร็จประมาณเดือนตุลาคม 2019
KTBST:มีมุมมองเป็นบวกต่อข่าวดังกล่าวกับ PTG ที่จะช่วยให้ราคาปาล์มปรับดีขึ้น และส่งผลต่อราคา B100 ที่จะปรับขึ้นจากราคาปาล์มเช่นกัน เดือน ก.ย. ราคาเฉลี่ย CPO อยู่ราว 16 บาทต่อกิโลกรัมใกล้เคียงกับเดือน ส.ค. (ช่วงที่ต่ำสุดของปีอยู่ประมาณ 14 บาทต่อกิโลกรัม) ซึ่งถ้า กฟผ เข้ามาซื้อปาล์มดังกล่าวน่าจะช่วยให้ราคา CPO ปรับเพิ่มขึ้นได้อีกราว 1-1.5 บาทต่อกิโลกรัม ยังแนะนำ “ซื้อ” ราคาเป้าหมาย 24.75 บาท